OzLabs/hebrew-wiki-articles huggingface dataset:
אלכסנדר קוט

אלכסנדר קונסטנטינוביץ' קוט (ברוסית: Алекса́ндр Константи́нович Котт; נולד ב-22 בפברואר 1973) הוא במאי ותסריטאי רוסי, נוטה לשתף פעולה באופן הדוק עם חברת ההפקות Sreda וביים כמה סדרות מבית החברה.<ref></ref>

== פילמוגרפיה נבחרת ==

== קישורים חיצוניים ==

* 

== הערות שוליים ==

קטגוריה:במאי קולנוע רוסים
קטגוריה:מוסקבה: אישים
קטגוריה:במאי קולנוע סובייטים
קטגוריה:Sreda
קטגוריה:רוסים שנולדו ב-1973
אלכסנדר קרפילובסקי

אלכסנדר יורייביץ' קרפילובסקי (ברוסית: Алекса́ндр Юрьеви́ч Карпило́вский; נולד ב-8 במאי 1964) הוא שחקן קולנוע רוסי, במאי קולנוע ותסריטאי. ממפיקי חברת ההפקות Sreda.

== ביוגרפיה ==
נולד ב-8 במאי 1964.

בשנת 1987 סיים את לימודיו באוניברסיטה הממלכתית לרפואה על שם פירוגוב. הוא עבד כטראומטולוג בבית חולים בעיר מוסקבה. בשנת 1998 סיים את לימודיו באקדמיה הרוסית לאמנויות התיאטרון ולאחר מכן בקורסים גבוהים לתסריטאים ובמאים (בסדנה של אלכסנדר מיטה, אותו השלים בשנת 1999).

== פילמוגרפיה ==

== פרסים ופרסים ==
*"מלאך השלג" - פרס TEFI-2008 במועמדות "סרט הטלוויזיה הטוב ביותר", 2007.
*"חלוץ פרטי" - פרס נשיא בלארוס "על הומניזם ורוחניות בקולנוע" של פסטיבל הסרטים הבינלאומי של מינסק "ליסטופד" (מינסק), 2012.
== קישורים חיצוניים ==
* [https://www.kinopoisk.ru/name/1130993/ אלכסנדר קרפילובסקי] באתר Kinopoisk

 

קטגוריה:תסריטאים רוסים
קטגוריה:שחקני קולנוע וטלוויזיה רוסים
קטגוריה:במאי קולנוע רוסים
קטגוריה:Sreda
קטגוריה:רוסים שנולדו ב-1964
הלמוט פולקמן

הלמוט פולקמן (בגרמנית: Hellmuth Volkmann; 28 בפברואר 1889 – 21 באוגוסט 1940) היה גנרל גרמני בלופטוואפה במלחמת העולם השנייה.

== ביוגרפיה ==	
פולקמן נולד ב-28 בפברואר 1889 בדיבנהופן, שהייתה חלק מהקיסרות הגרמנית. בשנת 1908 הוא התגייס לצבא הקיסרות הגרמנית, והצטרף לגדוד ההנדסה ה-14 (באדן). עם פרוץ מלחמת העולם הראשונה הוא הוכשר כטייס, ושירת ביחידות שונות במהלך המלחמה. במהלך המלחמה הוא עוטר על פעולותיו בעיטור צלב הברזל דרגה ראשונה ושנייה.

לאחר המלחמה נשאר פולקמן ברייכסווהר, ומילא בו תפקידי פיקוד ומטה שונים. בשנת 1932 הוא הועלה לדרגת אוברסט, ובשנת 1934 הוא הצטרף ללופטוואפה. ב-1 באוקטובר 1936 הוא הועלה לדרגת גנרל מיור, וב-1 בנובמבר 1937 הוא מונה למפקד לגיון הקונדור במלחמת האזרחים בספרד. ב-1 באפריל 1938 הוא הועלה לדרגת גנרל לויטננט, וב-31 באוקטובר 1938 הוא סיים את תפקידו בספרד. בינואר 1939 הוא הועלה לדרגת גנרל חיל טייסי הקרב, וב-1 באפריל אותה שנה הוא מונה למפקד בית הספר האווירי בברלין.

ב-25 בספטמבר 1939 מונה פולקמן למפקד הדיוויזיה ה-94 והוצבה תחת פיקוד הקורפוס ה-9 במסגרת הארמייה הראשונה בחזית המערבית. במהלך המערכה על צרפת ועל ארצות השפלה לחמה הדיוויזיה כחלק מקורפוסים שונים במסגרת הארמייה השישית, ולאחר מכן נשארה בצרפת כחיל כיבוש.

ב-4 באוגוסט 1940 הוא נפצע קשה בתאונת דרכים וכעבור שבועיים, ב-21 באוגוסט, הוא מת בבית החולים בברלין.

==קישורים חיצוניים==

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים במלחמת האזרחים בספרד
קטגוריה:גרמנים שנולדו ב-1889
קטגוריה:גרמנים שנפטרו ב-1940
ריץ' דה קיד

דימיטרי רוגר (באנגלית: Dimitri Roger; נולד ב-13 ביולי 1992), ידוע בשם הבמה ריץ' דה קיד (Rich the Kid), הוא ראפר ופזמונאי אמריקאי.

== קריירה ==
ב-2018 הוציא ריץ' דה קיד את אלבום הבכורה שלו, The World Is Yours. האלבום זכה לשבחים רבים מהמבקרים,<ref></ref> הגיע למקום ה-2 בבילבורד 200<ref></ref> וזכה במעמד "אלבום פלטינה" מטעם איגוד תעשיית ההקלטות האמריקאי.<ref></ref> האלבום כולל בתוכו את הלהיט והסינגל המוביל, "New Freezer" בשיתוף קנדריק לאמאר, שזכה במעמד פלטינה כפולה ולרמיקס מאת הראפר ליל ויין.<ref></ref>

ב-2019 הוציא את אלבומו השני, The World Is Yours 2 אשר מהווה המשך ישיר לאלבומו הקודם. האלבום הגיע למקום ה-3 במצעד אלבומי ה-R&B/היפ-הופ.<ref></ref>

ב-2020 הוציא את אלבומו השלישי, Boss Man. האלבום כולל הופעות אורח של ליל בייבי, דה-בייבי, ניקי מינאז', פוסט מאלון, קוואבו ואמנים נוספים.<ref></ref>

== דיסקוגרפיה ==
=== אלבומי אולפן ===
* 2018: The World Is Yours
* 2019: The World Is Yours 2
* 2020: Boss Man

=== מיקסטייפים ===
* 2013: Been About the Benjamins
* 2014: Feels Good to Be Rich
* 2014: Rich Than Famous
* 2015: Flexin' On Purpose
* 2015: Dabbin' Fever
* 2016: Trap Talk
* 2016: 

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני אינטרסקופ רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1992
וואלה קואלה

וואלה קואלה היא סדרת טלוויזיה ישראלית, אשר משודרת בניק ג'וניור החל מ-5 במרץ 2020 ללקוחות yes.

==עלילה==
העלילה עוסקת בשישה ילדים מאוד חכמים בצוות קואלה, הפותרים תעלומות סבוכות המתרחשות ברחבי הספארי ברמת גן.

== הדמויות ==
* אדר בן דוד - עידו
* גילי נמני - שמש
* ליעד פאר - בר
* אלון אלונזו היימן - בן
* גאיה כהן - גוני
* רוני אשד - רז
* אביעד בנטוב - מר ירבוע
* נלי תגר - עננה
* רן אטיאס - גנן

== שידור הסדרה ==

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2021
!פרסי הטלוויזיה לילדים ולנוער
|תוכנית לגיל הרך
|וואלה קואלה – עונה 1 
|
|}

קטגוריה:ניק ג'וניור: תוכניות וסדרות
ביעור מחלה

ילד חולה באבעבועות שחורות, מחלה שמוגרה לחלוטין
ברפואה, ביעור מחלה (בלועזית: אֶרָדיקציה) מתאר מיגור מוחלט של פתוגן מהגוף או מכלל האוכלוסייה.

מחוללי מחלות רבים מושמדים על ידי מערכת החיסון של הגוף, אך חלקם מסוגלים לשרוד במקומות שונים בגוף, כך למשל נגיף ההרפס סימפלקס עלול להיות בגנגליון של שבמערכת העצבים האוטונומית.

חלק מן הפתוגנים ניתנים למיגור על ידי אנטיביוטיקה או טיפולים שונים (למשל כימותרפיה).

בקרב האוכלוסייה הוכרז בשנת 1980 על ידי ארגון הבריאות העולמי על מיגור מחלת האבעבועות השחורות באמצעות מבצע חיסון כלל-עולמי נגד אבעבועות שחורות.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אפידמיולוגיה
נעלי פיפ-טואו

נעלי פיפ-טואו
נעלי פיפ-טואו (בעברית לעיתים מכונות "נעלי אצבע"; באנגלית: peep-toe shoe) הן נעלי נשים, שבהן אצבעות כף הרגל חשופות דרך פתח בקדמת הנעל.

==היסטוריה==
נעלי פיפ-טואו היו פופולריות החל משנות ה-40 של המאה ה-20,<ref name="40s-1">(8 October 2005). [https://www.wsj.com/articles/SB112872186755063176?mod=googlewsj Peep-Toe Pumps Step Out], Wall Street Journal</ref> אבל נעלמו באיטיות בשנות ה-60 של המאה ה-20.<ref name="wayout">(18 June 1955). [https://news.google.com/newspapers?id=6uhYAAAAIBAJ&sjid=hksMAAAAIBAJ&pg=5739,6429685&dq= Peep-toe show may be on way out], The Bulletin (Glasgow)</ref> הן חזרו לפופולריות בשנות ה-70 של המאה ה-20, אך יצאו מהאופנה שוב במהלך שנות ה-90 של המאה ה-20.

הנעליים חזרו להיות פופולריות עם כניסתם לאופנה של הכפכפים.<ref name="peep1">(2 August 2010). [http://www.abajournal.com/news/article/are_peep-toe_shoes_too_provocative_for_women_lawyers/ Are Peep-Toe Shoes Too Provocative for Women Lawyers?], ABA Journal</ref>

==קישורים חיצוניים==

==הערות שוליים==

פיפ-טואו
קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
הפארק הלאומי מערות ריו קמוי

הפארק הלאומי מערות ריו קמוי (בספרדית: Parque Nacional de las Cavernas del Río Camuy, באנגלית: Camuy River Cave Park) הוא מערכת של מערות תת-קרקעיות המצויה בצפון-מערב האי פוארטו ריקו שבים הקריבי.
== גאוגרפיה ==
המערכת היא חלק מרשת גדולה יותר של מערות ונתיבי מים תת-קרקעיים מאבן גיר, שנחצבו על ידי ריו קמוי, הנהר התת-קרקעי השלישי בגודלו בעולם. עדויות ארכאולוגיות מראות כי האינדיאנים מבני הטאינו, יושביו המקוריים של האי פוארטו ריקו, הגיעו אל המערות לפי מאות שנים. בשנת 1958 הן נתגלו מחדש ובהמשך תועדו במסגרת הספר Discovery at The Río Camuy, שיצא לאור בשנת 1973. עד כה מופו במערכת 220 מערות באורך כולל של 16 קילומטר ובהן 17 פתחים. על פי הערכה של מומחים שונים כוללת המערכת כולה כאלף מערות. רק חלק קטן ממכלול המערות שמופו נפתח לציבור.

פארק המערות נפתח בשנת 1987. שטח הפארק במערות וסביבן הוא 1,085 דונם. מוצעים בו סיורי יום ולילה במקצת המערות. שעריו נסגרים לאחר כניסת המספר המקסימלי המותר של 1,500 מבקרים.

המערה המרכזית שבה נערכים ביקורים היא מערת קלרה, שאורכה 212 מטר וגובהה 65 מטר. ניתן לראות בה סטלקטיטים, סטלגמיטים ואלפי עטלפים מ-13 סוגים. במערות חיים גם מאות סוגים של חרקים, עכבישים וצפרדעים.

ליד הערים קמוי, אטילו ולארס שבקרבת הפארק מצויה מערה פתוחה - סומידרו טרס פואבלוס (Sumidero Tres Pueblos). רוחבה הוא 195 מטר ובתחתיתה, בעומק של 120 מטר, ניתן לראות ממרפסות תצפית את זרימתו של נהר קמוי.

הפארק מהווה אחד מאתרי התיירות המרכזיים בפוארטו ריקו. בשנת 2009 ביקרו בו 150,000 איש. הוא מנוהל על ידי חברת הפארקים הלאומיים של פוארטו ריקו.

==קישורים חיצוניים==

* 
* [https://www.puertoricodaytrips.com/rio-camuy-caves-park/ הפארק], באתר Puerto Rico Day Trips
* [https://www.guidetocaribbeanvacations.com/puerto_rico/RioCamuyPark.htm דף אינטרנט אודות הפארק]
* [https://www.showcaves.com/english/car/showcaves/Clara.html מידע על מערת קלרה]

קטגוריה:ארצות הברית: מערות
קטגוריה:ארצות הברית: פארקים לאומיים
קטגוריה:פוארטו ריקו: גאוגרפיה
הלגיון השני איטליקה

הלגיון השני איטליקה (בלטינית: Legio II Italica) היה לגיון רומאי, אשר הוקם בידי הקיסר מרקוס אורליוס בשנת 165 ושרד עד המאה החמישית. בהמשך נוסף ללגיון השם "פיה פילדיס" אשר משמעותו הוא "האדוק והנאמן".

==היסטוריה==
הלגיון הוקם בשנת 165 או 166 בידי הקיסר מרקוס אורליוס, יחד עם הלגיון השלישי איטליקה. הקמת שני הלגיונות נעשתה כחלק מהרחבה הכרחית של הצבא הרומי לנוכח העובדה שמרקוס אורליוס ניהל באותה עת מלחמה בשבטי המרקומנים על הדנובה בזמן שעמיתו לשלטון לוקיוס ורוס לחם ב. ייתכן ששני הלגיונות החדשים נקראו "איטליקה" כמחווה ל הוותיק אשר הפגין תעוזה במהלך מלחמותיו הקודמות של מרקוס אורליוס כנגד המרקומנים. כדי לסמל את נאמנותו של הלגיון החדש לשני השליטים גם יחד, הוחלט שסמלו יהיה האחים התאומים רמוס ורומולוס מייסדי רומא, כאשר הם יונקים מהזאבה. זמן קצר לאחר הקמתו קיבל הלגיון את התואר "פיה" אשר משמעו: "הנאמן". התואר אושר שבעה פעמים בידי שבעה קיסרים שונים.

מגויסי הלגיון הגיעו מאיטליה עצמה ומנוריקום. הם הוצבו על הדנובה כהגנה מפני המרקומנים. סביר להניח שהלגיון היה חלק מכח המשימה של הקיסר לעתיד פרטינקס (אשר כלל גם את הלגיון הראשון אדיוטריקס ואת הלגיון השלישי איטליקה) אשר לחם במרקומנים בשנת 175 ברייטה ונוריקום. כמו כן ידוע שחיילים מהלגיון השתתפו בבניית חומות העיר סלונה (ספליט המודרנית). הלגיון הועבר בין מספר בסיסים לאורך הדנובה, ורק בשנת 180 הוצב בבסיס קבע בלוריאקום. הלגיון צידד בקיסר ספטימיוס סוורוס במהלך מלחמת האזרחים שהעלתה אותו לשלטון, ולפיכך העניק לו הקיסר את התואר "פילדיס" אשר משמעו: "האדוק". ישנה מחלוקת בשאלה מתי ועל מה הוענק ללגיון התואר. יש הסוברים שהוא הוענק לו בתחילת המלחמה כאשר סוורוס צעד לרומא כנגד דידיוס יוליאנוס והלגיון אבטח עבורו את נוריקום. אחרים סבורים שהוא זכה בתואר מאוחר יותר כאשר סוורוס נאבק בקלאודיוס אלבינוס. למרות שהאוכלוסייה בנוריקום אהדה את אלבינוס, הלגיון נותר נאמן לסוורוס. סביר להניח שהלגיון סייע לסוורוס גם במלחמותיו כנגד הפרתים.

תחת שלטונו של מקסימינוס, לקח הלגיון חלק במלחמות כנגד הדאקים ובהמשך כנגד הוויזיגותים. תחת שלטונו של גליאנוס לחם הלגיון כנגד פוסטומוס שליט האימפריה הגאלית. הקיסר דיוקלטיאנוס פיצל את הלגיון לשלושה חלקים. החלק הראשון נותר בנוריקום בעוד חלק אחד הוצב בלנטיה (לינץ) וחלק נוסף באיוביאקום (שטשטנאו). הקיסר קונסטנטינוס העביר יחידות מהלגיון לדיוויטיה. יחידות אלו הפכו לתקופה קצרה ללגיון עצמאי בשם "הלגיון השני איטליקה דיוויטינסום", ולקחו חלק חשוב בניצחונו של קונסטנטינוס על מקסנטיוס. לא ידוע אם לאחר מכן היחידות הללו המשיכו להתקיים כלגיון עצמאי או שהתאחדו עם שאר הלגיון. ב עדיין נמצאו יחידות הלגיון בבסיסיהן גורלו של הלגיון לאחר מכן אינו ידוע.

==קישורים חיצוניים==

* [https://www.livius.org/articles/legion/legio-ii-italica/ הלגיון השני איטליקה], באתר livius.org 
* [http://www.imperiumromanum.com/militaer/heer/legionen02_03.htm הלגיון השני איטליקה], באתר Imperiumromanum.com 
* [http://www.roemische-legion.de/historisches/zeittafel.html/ הלגיון השני איטליקה], באתר roemische-legion 

==הערות שוליים==

שני איטליקה
You've Got a Friend in Me

"You've Got a Friend in Me" (בעברית: "אני חבר שלך") הוא שיר פופ וקאנטרי המשמש כשיר הנושא של הסרט "צעצוע של סיפור" משנת 1995. השיר הולחן ונכתב על ידי רנדי ניומן. השיר בוצע באנגלית על ידי רנדי ניומן ולייל לובט ובעברית על ידי דני בסן ומומי לוי.

בשנת 1996 הועמד השיר לפרס גלובוס הזהב בקטגוריית השיר המקורי הטוב ביותר ולפרס אוסקר לשיר המקורי הטוב ביותר, אך הפסיד בשניהם לשיר "Colors of the Wind" מהסרט "פוקהונטס".

השיר קיבל את תואר הזהב בארצות הברית.

== בסרטי "צעצוע של סיפור" ==
השיר מתנגן במהלך כותרות הפתיחה של הסרטים "צעצוע של סיפור", "צעצוע של סיפור 3" ו"צעצוע של סיפור 4", ונותן ביטוי למעמדם של וודי ושל אנדי (בסרט הראשון) ושל כל צעצועיו של אנדי (בסרטים השלישי והרביעי). בסרט השלישי נעשה בו גם שימוש לאפקט אירוני ודרמטי, כאשר כותרות הפתיחה מציגות פלשבק לסרט הראשון והשיר מתעמעם לפתע בשורה "As the years go by, Our friendship will never die" ("הזמן עובר מהר, אך ידידים נישאר") טרם המעבר לזמן הווה, שבו צעצועיו הנותרים של אנדי ארוזים וכבר אינם בשימוש בהיותו בן 17. בסרט הרביעי מתנגן השיר ברצף הפתיחה המציג את אנדי כשהוא משחק עם וודי ומוסר אותו לבוני בבגרותו, ואת בוני כשהיא משחקת בו אך מתחילה לנטוש אותו עד מהרה.

בשני סרטי ההמשך מאזינות הדמויות לשיר כחלק מהסיפור, בגרסאות כיסוי בסגנונות שונים בכותרות הסיום: בסוף "צעצוע של סיפור 2" מתחילה דמותו של ויזי לשיר אותו לשאר הצעצועים; במהלך כותרות הסיום של "צעצוע של סיפור 3" מבצעים באז שנות-אור וג'סי ריקוד פסדובלה לגרסה בספרדית, שאותה ג'סי משמיעה כדי לשכנע את באז לרקוד.

השימוש הבולט ביותר בשיר נעשה במערכה השלישית של סרט השני, ובה פרק של "Woody's Roundup" ("וודי הכוכב", תוכנית הבובות הפיקטיבית משנות ה-50 שעליה הוא מבוסס) מציג את בובתו של וודי מבצע את השיר בפני הצופים הצעירים, כאשר ילד קטן מגיע ומחבק את הבובה. וודי שבחדר רואה את המתרחש על המסך ומבין לפתע שבהיותו צעצוע, משימתו להיות שם עבור הילד. על פי יקום הסרטים, השיר ככל הנראה נכתב עבור "וודי הכוכב".

השיר בגרסת "וודי הכוכב" בוצע על ידי טום הנקס בליווי גיטרה; הגרסה של ויזי בוצעה על ידי רוברט גאולט (הגם שג'ו ראנפט דיבב את הדמות), והגרסה הספרדית מהסרט השלישי בוצעה על ידי הלהקה Gipsy Kings.

== ראו גם ==
* צעצוע של סיפור
* צעצוע של סיפור 2
* צעצוע של סיפור 3
* צעצוע של סיפור 4
* צעצוע של סיפור 5
* צעצוע של סיפור (זיכיון)

== קישורים חיצוניים ==

* [https://www.youtube.com/watch?v=1UcEs_X6hx8 ביצוע שיר הפתיחה בעברית מהסרט הראשון], באתר יוטיוב
* [https://www.youtube.com/watch?v=RxI7oCihgqE&t=37s ביצוע השיר המלא מכותרות הסיום בעברית מהסרט הראשון], באתר יוטיוב

קטגוריה:שירי 1995
קטגוריה:סינגלים מ-1996
קטגוריה:צעצוע של סיפור
קטגוריה:שירי דיסני
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על חברות
קטגוריה:בלדות משנות ה-1990
קטגוריה:סינגלים בהוצאת וולט דיסני רקורדס
נקע של מפרק גליל-מסרק

נקע של מפרק גליל-מסרק (באנגלית: Metatarsophalangeal joint sprain) הוא מקרה של פגיעה ברקמת החיבור בין כף הרגל לאחת מאצבעות כף הרגל. במקרה שהפגיעה היא בחיבור כף הרגל עם הבוהן הפגיעה מכונה "בוהן דשא (turf toe)".<ref></ref><ref></ref>

==הפציעה==
הפציעה נפוצה בעיקר אצל ספורטאים המשחקים על מגרש המכוסה בדשא מלאכותי, והיא נפוצה ביותר אצל שחקני פוטבול.<ref></ref><ref></ref>

לעיתים קרובות הפגיעה מתרחשת כאשר מישהו או משהו נופל על גב כף הרגל בזמן שהברך וקצות אצבעות הרגליים נוגעות בקרקע. הבוהן נעה בצורה לא טבעית, וכך המפרק נפגע. בנוסף, נעלי ספורט עם סוליות גמישות מאוד בשילוב סוליות ש"תופסות את הדשא" עלולות לגרום לפגיעה בבוהן, אך הפציעה יכולה להתרחש גם על אצבעות הרגליים הקטנות יותר.

אף על פי שהפציעה נפוצה בעיקר בקרב שחקני פוטבול, היא נפוצה גם אצל שחקני כדורגל, כדורסל, כדורעף, רוגבי וטאקוונדו.<ref></ref><ref></ref> זו הסיבה המרכזית לכך שרוב הספורטאים מעדיפים לשחק על משטח דשא טבעי, מכיוון שהוא רך יותר.<ref></ref>

==טיפול==
הפציעה יכולה להיות מתישה עבור ספורטאים מענפי ספורט רבים הזקוקים להאיץ, לשנות כיוון במהירות או לקפוץ. השימוש באצבעות הרגליים אינו אפשרי בתהליך הריפוי. מכיוון שבהונות הרגליים הכרחיות לדחיפה נכונה בעת האצה, יש לצמצם כמעט את כל הפעולות האתלטיות הללו.

נעילת נעל עם סוליה קשיחה ומדרס יעזרו למזער את הנזק למפרק. מומלץ להשתמש בתרופות אנטי דלקתיות ובפיזיותרפיה.<ref></ref>

זמן ההחלמה הוא בין שבועיים לחודש, אך המצב עלול להחמיר באם הפגיעה לא מטופלת.<ref></ref>

==קישורים חיצוניים==
* 

==הערות שוליים==

קטגוריה:בעיות רפואיות בכף הרגל
הלגיון השלישי איטליקה

הלגיון השלישי איטליקה (בלטינית: Legio III Italica) היה לגיון רומאי, אשר הוקם בידי הקיסר מרקוס אורליוס בשנת 165 ושרד עד סוף המאה הרביעית. בהמשך נוסף ללגיון השם "פיה פילדיס" אשר משמעותו הוא "האדוק והנאמן".

==היסטוריה==
הלגיון הוקם בשנת 165 או 166 בידי הקיסר מרקוס אורליוס, יחד עם הלגיון השני איטליקה. הקמת שני הלגיונות נעשתה כחלק מהרחבה הכרחית של הצבא הרומי לנוכח העובדה שמרקוס אורליוס ניהל באותה עת מלחמה בשבטי המרקומנים על הדנובה בזמן שעמיתו לשלטון לוקיוס ורוס לחם ב. ייתכן ששני הלגיונות החדשים נקראו "איטליקה" כמחווה ל הוותיק אשר הפגין תעוזה במהלך מלחמותיו הקודמות של מרקוס אורליוס כנגד המרקומנים. כדי לסמל את נאמנותו של הלגיון החדש לשני השליטים גם יחד, הוסף ללגיון בתחילה התואר "קונקורס" ("ההרמוני"). השם "איטליקה" מרמז כי מרבית המגויסים באו מאיטליה. כסמל הלגיון נבחרה החסידה.

לא ידוע היכן הוצב הלגיון בשנים הראשונות לקיומו, אולם הוא היה חלק מכח המשימה של הקיסר לעתיד פרטינקס (אשר כלל גם את הלגיון הראשון אדיוטריקס ואת הלגיון השלישי איטליקה) אשר לחם בשבטי המרקומנים בשנת 175 ברייטה ונוריקום. כמו כן ידוע שחיילים מהלגיון השתתפו בבניית חומות העיר סלונה (ספליט המודרנית). בשנת 171 הוצב הלגיון ליד נהר הרגן ואנשיו בנו שם מחנה שנודע כ"רג'ינה קסטרה" או "הטירה על נהר הרגן". בהמשך התפתח באזור יישוב שהפך לעיר רגנסבורג. המחנה שבנו אנשי הלגיון הוא חריג ביחס לשאר המחנות הצבאיים מאותה תקופה, כיוון שהוא בנוי יותר במתכונת של טירה ופחות במתכונת של מחנה פתוח. נראה שחיילי הלגיון לא הצטמצמו לאזור רגנסבורג אלא היו פרוסים בכל אזור רייטה. הם הועסקו בעיקר בבירוקרטיה המחוזית. הלגיון תמך בספטימיוס סוורוס כאשר זה צעד אל רומא והדיח את דידיוס יוליאנוס. מאוחר יותר השתתף הלגיון גם במלחמותיו של סוורוס כנגד קלאודיוס אלבינוס ופסקניוס ניגר, וייתכן שאף כנגד האימפריה הפרתית.

תחת בנו של סוורוס, קרקלה, לחם הלגיון כנגד האלמאנים וכנראה גם נגד הפרתים. כתובת מתקופת גורדיאנוס השלישי מזכירה מעורבות של חיילי הלגיון בקרבות בתקופתו. ככל הנראה הכוונה למערכה שניהל גורדיאנוס כנגד האימפריה הסאסאנית בין השנים 243–244. הלגיון צידד בוולריאנוס במהלך המרד שלו בקיסר איימליאנוס, ועל כך זכה מאת ולריאנוס לתואר "פיה פילדיס" ("האדוק והנאמן"). תחת שלטון בנו של ולריאנוס, גליאנוס לחם הלגיון כנגד פוסטומוס שליט האימפריה הגאלית. למרות שבסיס הלגיון נותר ברגנסבורג, ידוע כי יחידות משנה שלו לחמו תחת הקיסר אורליאנוס בשנת 273 כנגד זנוביה מלכת האימפריה התדמורית. הלגיון עדיין היה קיים בסוף המאה הרביעית, אולם פוצל לשש יחידות נפרדות. חמש מהן הוצבו בנקודות שונות ביערות לאורך נהר הרגן כהגנה מפני האלמאנים והאוסטרוגותים, ויחידה שישית הועברה לאיליריקום. ידוע גם על נוכחות של חיילי הלגיון באלג'יריה באותה תקופה. במהלך המאה החמישית נכבשה רגנסבורג בידי הבווארים. גורל של חיילי הלגיון השלישי איטליקה לא ידוע.

==לקריאה נוספת==
* [http://www.legion-regensburg.de/legtert.pdf Legio III Italica], Emil Ritterling

==קישורים חיצוניים==

* [https://www.livius.org/articles/legion/legio-iii-italica/ הלגיון השלישי איטליקה], באתר livius.org 
* [http://www.imperiumromanum.com/militaer/heer/legionen03_04.htm הלגיון השלישי איטליקה], באתר Imperiumromanum.com 

==הערות שוליים==

שלישי איטליקה
Supa Dupa Fly

Supa Dupa Fly הוא אלבום הבכורה של הראפרית האמריקאית מיסי אליוט.<ref></ref> האלבום יצא לאור ב-15 ביולי 1997, על ידי חברת התקליטים אטלנטיק רקורדס.<ref></ref>

== רקע והפקה ==
כל שירי האלבום הופקו והוקלטו על ידי טימבלנד בשנת 1996, בתוך כשבועיים בלבד.<ref></ref> האלבום נתמך על ידי ארבעה סינגלים, ביניהם "" שהגיע למקום ה-4 במצעד שירי ה-R&B\היפ הופ וזכה להצלחה רבה.<ref></ref>

== דירוגים ==
{| class="wikitable sortable"
!ארגון
!דירוג
!מיקום
!מקור
|-
|בילבורד
|100 אלבומי הראפ הגדולים בכל הזמנים: רשימת צוות
|20
|<ref></ref>
|}

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תואר
!מכירות
|-
!בריטניה (BPI)
|כסף
|60,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1997
קטגוריה:אלבומי מיסי אליוט
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומי חברת אטלנטיק רקורדס
קטגוריה:אלבומי חברת אלקטרה רקורדס
הסניגורים

הסנגורים (ברוסית: Заступники) היא סדרת טלוויזיה רוסית, דרמה משפטית בהפקת Sreda שפרק הבכורה ישודר בערוץ 1 הרוסי ב-23 במרץ 2020.

הסדרה מגוללת סדרת תיקי משפט אמיתיים, תוך התבססות על חייה של דינה קמינסקאיה. קמינסקאיה – עורכת דין, משפטנית, פעילה לזכויות אדם, שנולדה ב-13 בינואר 1919. הייתה ידועה בעבודתה בבתי המשפט הסובייטיים בשנות ה-60 ובתחילת שנות השבעים, כשהיא מגנה על דיסידנטים רבים. נאומיה של דינה קמינסקי "צדק או תשובה?", "תהליך של ארבעה", "תהליך טשקנט" נכללו באוסף והופצו בסמיזדאט. בסוף שנות ה-70, בגלל רדיפות פוליטיות, דינה קמינסקי ומשפחתה נאלצו לעזוב את ברית המועצות, היגרו לארצות הברית. אבל שם היא המשיכה בעבודתה בתחום ההסברה, עבדה גם כמגישת תוכניות בתחנות הרדיו Radio Liberty ו-Voice of America וכתבה ספר זיכרונות, "כתביה של עורכת דין" (1984). דינה קמינסקי נפטרה בשנת 2006 בשנה ה-88 לחייה.
== עלילה ==
שנת 1966. עורכת הדין הצעירה והשאפתנית נינה מטליצקאיה עוברת מעבודתה בפרקליטות המדינה לפרברים הרחוקים של מוסקבה לסניף מספר 1, לשכת עורכי הדין המוערכת והחזק ביותר בברית המועצות. כעת נינה צריכה להוכיח את עצמה במקום החדש, באופן ראוי. עליה להגן על גנבים בחוק, חובב מוזיקה המואשם בריגול, כוכב קולנוע שהורשע ברצח שותף לחדר, צעירים שהואשמו על לא עוול בכפם ודיסידנטים – כולם מספרים את סיפורה של ברית המועצות שתחת ברז'נייב.

== שחקנים ודמויות ==
*מרינה וורוז'י – נינה מטליצקאיה
*קיריל גרינשצ'יקוב
*ניקיטה טרסוב
*ויקטוריה ורברג
*אנה ארלנובה
*יבגני מורוזוב
*מריה פומינה
*מקסים ויטורגן
*אלכסיי ויטוק
*יקטרינה וולקובה

== קישורים חיצוניים ==

* [https://www.1tv.ru/movies/zastupniki/zastupniki-1-seriya פרק הבכורה] באתר ערוץ 1 הרוסי 
* [https://www.vokrug.tv/product/show/zastupniki/ "הסניגורים"], באתר Vokrug.tv 
* [https://www.kinopoisk.ru/film/1108899/ "הסניגורים"], באתר kinopoisk.ru 
* [https://www.kino-teatr.ru/kino/movie/ros/127068/titr/ "הסניגורים"], באתר kino-teatr.ru 

== הערות שוליים ==

קטגוריה:סדרות דרמה המשכיות
קטגוריה:סדרות משפטיות רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:Sreda: הפקות מקור
מגפת הקורונה בגינאה המשוונית

מגפת הקורונה בגינאה המשוונית פרצה ב-14 במרץ 2020, לאחר אישה בת 42 שחזרה לגינאה המשוונית ממדריד אובחנה חיובית לנגיף.
==ציר זמן==
ב-18 במרץ, אושרו בסך הכל 4 מקרים. כל המקרים היו מהטיסה הבין יבשתית.

ב-19 במרץ, אושרו 2 מקרים חדשים ובסך הכל אושרו 6 מקרים. מקרה חדש אחד היה גבר פורטוגזי בן 46, שנכנס לטיסה הבין-יבשתית; המקרה השני היה גבר ספרדי בן 68, שנכנס בטיסת אייר פראנס.

נכון ל-24 במרץ, ישנם 9 חולים במדינה, כולם נדבקו מחוץ למדינה. טרם נרשמו מקרים מאושרים של התפשטות קהילתית במדינה.

==קישורים חיצוניים==

== הערות שוליים ==

גינאה המשוונית
קטגוריה:גינאה המשוונית
גינאה המשוונית
Harajuku Lovers Live

Harajuku Lovers Live הוא אלבום הווידאו הראשון של הזמרת-יוצרת האמריקאית גוון סטפאני.<ref name=":0"></ref> אלבום הווידאו יצא לאור ב-4 בדצמבר 2006.<ref name=":0" /> הוא יצא על גבי DVD ובוים על ידי סופי מולר והופק על ידי אויל פקטורי.<ref name=":0" />

איגוד תעשיית ההקלטות האוסטרלי העניק לאלבום הווידאו את תואר הזהב.<ref name=":1"></ref>

== רקע ==
אלבום זה מתעד את הופעתה בקליפורניה בנובמבר 2005 במסגרת סיבוב ההופעות שלה "Harajuku Lovers Tour 2005". הופעה זו מכילה את כל שיריה מתוך אלבום הבכורה שלה ושני שירים מאלבומה השני. בנוסף הוא גם מכיל קטעי ראיונות עם רקדנים ונגנים של המופע ומאחורי הקלעים אודות סיבוב ההופעות. 

האלבום יצא לאור כחלק מקידום אלבומה השני של הזמרת שיצא יום למחרת. ה-DVD קיבל ביקורות מעורבות אשר החמיאו על יכולות ההופעה של סטפאני ועל הנוכחות הבימתית שלה אך מתחו ביקורת על קטעי המעבר הארוכים ואת רשימת השירים הקצרה. האלבום הגיע למעמד פלטינה בקנדה ולמעמד זהב באוסטרליה. 

== הצלחה ==
באוסטרליה זכה אלבום הווידאו להצלחה כאשר קיבל את תואר הזהב על ידי איגוד תעשיית ההקלטות של המדינה.<ref name=":1" /> איגוד תעשיית ההקלטות הקנדי העניק לאלבום הווידאו את תואר הפלטינה.<ref></ref>

== קישורים חיצוניים ==

== הערות שוליים ==

קטגוריה:אלבומי וידאו מ-2006
קטגוריה:אלבומי גוון סטפאני
קטגוריה:אלבומי חברת אינטרסקופ רקורדס
מגפת הקורונה במלטה

מגפת הקורונה במלטה, התגלתה לראשונה ב-7 במרץ 2020, לאחר שנערה איטלקייה בת 12 נמצאה חיובית.

הילדה ומשפחתה הועברו לבידוד, כתוצאה מהחלטת משרד הבריאות המלטזי לבודד את כל מי שהגיע מאיטליה או ממדינה בה אחוז הנדבקים הוא גבוה.

לאחר מכן, גם הוריה נתגלו חיוביים ביחס לווירוס. מקרים נוספים נמצאו מאוחר יותר. נכון ל-26 במרץ 2020 ישנם במלטה כ-134 חולים, שניים מהם הבריאו.

האכיפה מתבצעת דרך אמצעים חוקיים וקנסות, עוצר וסגר עצמי של אנשים שהגיעו ממדינות עם אחוזי הדבקה גבוהים. על הממשלה המלטזית הועברה ביקורת על מחסור בהכנה מספקת לקראת ההתפרצות.

==היסטוריה==
ב-24 בינואר, העריך המפקח המלטזי על בריאות הציבור שקיים סיכוי קטן להתפרצות במדינה, מאחר שאין טיסות ישירות בין מלטה לסין.<ref></ref>

כחודש לאחר מכן, ב-24 בפברואר, משרד הבריאות המלטזי הודיע על סריקת כל הנוסעים הנכנסים במצלמה תרמית. שתי מצלמות כאלו הותקנו בנמל התעופה הבינלאומי מלטה בולטה.

גם נוסעים שירדו בנמל מרסה (מלטה) גם נבדקו. בבית החולים "מאטר דיי", כל החולים בעלי סימפטומים מקדימים נבדקו ל-COVID-19.

ב-25 בפברואר, משרד הבריאות במלטזי המליץ למטיילים הבאים מאיטליה לעבור לבידוד עצמי של 14 ימים, ולכל האזרחים המלטזים שלא לטוס ולהגיע למחוזות צפון איטליה.

עובדי נמל וספינות מלטזים התנגדו לפריקת מטענים איטלקיים, עד שיבדקו וינוקו על ידי הצוותים התברואתיים. איגוד המורים המלטזי המליץ שלא לבדוק שיעורי בית של תלמידים אשר לא מרגישים בטוב.<ref></ref>

רבים ממקומות העבודה ביקשו מאנשי הצוות שלהם שביקרו באיטליה להישאר בבתיהם, וכן להימנע מכל ביקור לא הכרחי באיטליה.<ref></ref>

כשהמגפה התקדמה בדרום איטליה עד פלרמו וסיציליה, רבים מהסופרמרקטים התרוקנו כתוצאה מקנייה מלווה בפאניקה.<ref></ref>

ב-11 במרץ, הוחל איסור נסיעה לגרמניה, צרפת, ספרד, ספרד ושווייץ, בנוסף לאיסור הנסיעה לאיטליה. בנוסף, האיסור קבע שכל אדם החוזר מאחת מהמדינות הללו מחויב בבידוד. עבירה על החוק תגרור קנס של 1,000 אירו.<ref></ref>

ב-16 במרץ, הממשלה המלטזית הודיעה על הנחיות חדשות: יסגרו כל המסעדות, הברים, הגימנסיות, המועדונים, בתי הקולנוע ומקומות מפגש לבינגו. הקנס על עברה על החוק עלה ל-3,000 יורו.

כמו כן, כל אזרחי מלטה אשר נמצאים מחוץ למלטה, נקראו לחזור למדינה באופן מיידי. כל התיירים הונחו לעזוב גם כן באופן מיידי. ב-19 במרץ ראש הממשלה הציג תוכנית סיוע בסך 2 מיליארד יורו, כולל סיוע מיוחד לתושבי האי גוזו.

ב-20 במרץ בלילה נכנס לתוקפו החוק שכל טיסות הנוסעים יבוטלו. משרד החוץ ויחסי אירופה קרא שיעזור לכל המלטזים לחזור לארצם. זאת ועוד, הבידוד ל-14 ימים יחול על כל אזרח או תייר שיגיע למלטה, לא משנה מהיכן הגיע.

מ-23 במרץ בשעה 8 בערב, נאסרו פתיחתם של כל החנויות שאינן הכרחיות: חנויות לממכר בגדים, תכשיטים, צעצועים, משחקי מחשב, ספרים, אלקטרוניקה, מספרות, מכוני יופי, מכוני קעקועים ועוד.

הותרו להיפתח: סופרמרקטים, מאפיות, מכולות, שירותי דואר, שירותי בריאות, תחבורה ציבורית ובנקים. פתיחה של מקום שאסור בפתיחה תגרור קנס של 3,000 יורו.<ref></ref>

==מקור ההדבקות במלטה==
על פי הסטטיסטיקות, כ-9 חולים הגיעו מאיטליה, 3 מספרד, 2 מצרפת, 2 מבריטניה, 3 מנורווגיה, 1 מאירלנד, 1 מדרום אמריקה, והשאר הם מקרים מקומיים או לא ידועים.

==קישורים חיצוניים==

==הערות שוליים==

מלטה
קטגוריה:מלטה: בריאות ורפואה
קטגוריה:מלטה: היסטוריה
דגימה (רפואה)

ציוד ללקיחת דגימות רפואיות
ברפואה, נטילת דגימה היא תנאי הכרחי עבור בדיקות רפואיות רבות, דגימה של חומר כלשהו (דם, הפרשות, תאים ועוד) מסייעת לתהליך האבחון והערכת המטופל ולהתווית הטיפול במחלתו.

==טכניקת דגימה==

ישנן טכניקות שונות לסוגי הדגימות השונות בהתאם לצורך הנדרש.

==סוגי דגימות==
ניתן לסווג סוגים שונים של חומר שנדגם לפי מסיסות לעומת נזילות, כגון:
* רקמה מוצקה, כמו ביופסיה של מח העצם
* רקמה רכה, כמו ביופסיה של שרירים
* נוזלי גוף

===דגימה של נוזלי גוף===
דגימת נוזלי גוף כוללת:
* דגימת דם לבדיקת דם ובכלל זה:
** דגימת דם עורקי, נטילת דגימה מעורק לשם בדיקת רמות הגזים (חמצן ופד"ח).
** דגימת דם נימי, מבוצעת בדרך כלל בעזרת ניקוב קצה האצבע (או העקב אצל תינוקות קטנים) ואספת הדם למבחנה או צינורית דקה, בדיקה זו נפוצה אצל חולי סוכרת למעקב אחרי רמת הגלוקוז.
** דגימת דם ורידי, רוב בדיקות הדם נעשות באמצעות דגימת דם ורידי, הדגימה נאספת במבחנה עם כמות של חומר ביולוגי.
* דגימת נוזל המוח והשדרה, בדרך כלל באמצעות ניקור מותני.
* דגימה של נוזל האדר, בדרך כלל באמצעות thoracentesis .
* דגימה של נוזל מי שפיר, בדרך כלל מתקבלת על ידי דיקור מי שפיר.
* דגימה של נוזל הצפק.

==סוגי דגימה לפי איתור רכיבים==
ניתן לנתח את החומר שנדגם באמצעות רכיבים שונים, למשל:
* אלקטרוליטים
* חלבונים
* תאים (לדוגמה תאי דם לבנים בדגימת דם)
* חומרים מיקרוביולוגיים, לדוגמה פטריות או חיידקים

==דגימה מיקרוביולוגית==
דגימה מיקרוביולוגית כוללת:
* דגימות דם
* דגימה לתרבית גרון (משטח גרון), מבוצע באמצעות העברת מטוש על פני הגרון
* דגימת ליחה מהריאות לתרבית ליחה, מבוצע באמצעות טכניקת שיעול מיוחדת או באמצעות מברשת דגימה מיוחדת בעלת כיסוי מיוחד למניעת זיהום הגרון

==ראו גם==
* מעבדה רפואית

קטגוריה:רפואה
Northern Star

Northern Star (בעברית: כוכב צפוני) הוא אלבום הבכורה של הזמרת-יוצרת הבריטית מלאני סי.<ref></ref> אלבום הבכורה יצא לאור על ידי חברת התקליטים וירג'ין רקורדס, ב-18 באוקטובר 1999. מתוך האלבום יצאו חמישה סינגלים כשהבולט מביניהם הוא הלהיט "Never Be the Same Again".<ref></ref>

עם יציאתו נכנס האלבום אל המקום הרביעי במצעד האלבומים הבריטי.<ref></ref>

== רקע ==
בעקבות צאת אלבומה של מדונה Ray of Light, גייסו מלני וצוותה כמה מהמפיקים אשר עבדו על האלבום ביניהם ויליאם אורביט, קרייג אמסטרונג וריק נובלס. מלני הייתה שותפה לכתיבת כל השירים באלבום עם מספר כותבים ביניהם ריק נובלס ודייב מונדיי.

האלבום מכיל מספר של ז'אנרים שונים כאשר העיקרי ביניהם הוא פופ לצד אלמנטים של רוק, מוזיקה אלקטרונית, דאנס, טראנס, טכנו-רוק ו-R&B. בנוסף האלבום גם היה מושפע מהמוזיקה של להקתה ספייס גירלז.

== הצלחה מסחרית ==
מבחינה מסחרית האלבום זכה להצלחה כאשר הגיע למקום ה-1 בשוודיה ונכנס לעשירייה הפותחת בעוד מספר מדינות נוספות באירופה. בבריטניה האלבום זכה להצלחה רבה כאשר הגיע למקום ה-4 במדינה ומכר קרוב ל-900 אלף עותקים מה שהעניק לו מעמד פלטינה כפולה.

עם מכירות של קרוב ל-4 מיליון עותקים בכל העולם זה הפך לאלבום הנמכר ביותר על ידי כל אחת מחברות הספייס גירלז בנפרד. באוגוסט 2001 האלבום יצא לאור מחדש עם גרסאות רמיקס לשירים "Never Be the Same Again" ו-"I Turn to You" לאור הצלחתם.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי בכורה מ-1999
קטגוריה:אלבומי מלאני סי
קטגוריה:אלבומים באנגלית
קטגוריה:אלבומים שהופקו על ידי ויליאם אורביט
קטגוריה:אלבומים שהופקו על ידי מריוס דה פריס
קטגוריה:אלבומים שהופקו על ידי ריק רובין
קטגוריה:אלבומים שהוקלטו באולפני אולימפיק
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
חיות רעות

חיות רעות (באנגלית: Tiger King: Murder, Mayhem and Madness) היא סדרה דוקומנטרית אמריקאית של נטפליקס שעלתה לשירות ההזרמה של החברה ב-20 במרץ 2020.<ref></ref>

==תקציר העלילה==
הסדרה עוקבת אחר פארק החיות האקזוטי של ווינווד רבתי שבעיר ווינווד שבאוקלהומה המנוהל על ידי ג'וזף שרייבווגל , הידוע גם בשם ג'וזף מלדונאדו-פסג' ובכינוי "ג'ו אקזוטיק".<ref name="NYPN"></ref>

מלדונאדו-פסג' רכש חוות סוסים בגודל 16 אקר והפך אותה לגן חיות עבור חתוליים גדולים. בגן החיות היו כ-50 מינים וכ-200 חתולים גדולים.

בפברואר 2016 הוא ניסה למצוא רוצח שכיר כדי לחסל את קרול בסקין, המנכ"לית של עמותת "Big Cat Rescue" ,<ref></ref> שניצחה בתביעה גדולה נגדו בשנת 2013.<ref name=Beast></ref><ref name=oklahoman2019></ref> בספטמבר 2018 הוגש נגדו כתב אישום,<ref></ref> וב-2 באפריל 2019 הוא הורשע בשתי עבירות ניסיון רצח, שמונה הפרות של חוק לייסי ו-9 הפרות של חוק המינים בסכנת הכחדה .

ב-23 בינואר 2020, ג'וזף מלדונאדו-פסג' נידון ל-22 שנות מאסר. הוא הורשע בניסיון להרוג את קרול בסקין בפלורידה, ובהריגת חמישה נמרים.<ref name="ABC"></ref> בשנת 2021 נערך משפט חוזר בו הוחלט שהעונש על עבירת ניסיון הרצח היה חמור מדי ובשל כך בשנת 2022 הוקל עונשו בשנה ונקבע על 21 שנים.

==ביקורת==
חלק מהמשתתפים בסדרה, קרול בסקין<ref></ref> ודוק אנטל,<ref></ref> הודיעו כי הם מאוכזבים מהצורה בה דמויותיהם הוצגו.<ref></ref>

על פי מדד נילסן, בסדרה צפו למעלה מ-34 מיליון אנשים בעשרת הימים הראשונים לאחר שחרורה.<ref></ref>

ב-12 באפריל 2020 יצא פרק ספיישל נוסף על שבעת פרקי הסדרה, ובו מראיין ג'ואל מקהייל חלק מכוכבי הסדרה.

==קישורים חיצוניים==
* 

* 
* 
* 

==הערות שוליים==

קטגוריה:פשע אמיתי בטלוויזיה
קטגוריה:סדרות טלוויזיה תיעודיות של נטפליקס
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סרטים על גני חיות
ליאנקה גרו

ליאנקה גאורגייבנה גרו (ברוסית: Ля́нка Гео́ргиевна Гры́у; נולדה ב-22 בנובמבר 1987) היא שחקנית תיאטרון וקולנוע רוסייה.

== ביוגרפיה ==
ליאנקה גריו נולדה במוסקבה, רוסיה הסובייטית, ברית המועצות. אביה היה השחקן המולדובי גאורגי גראו (גרו). אמה הייתה השחקנית הרוסייה סטלה אילניצקאיה. הוריה נפרדו כשליאנקה הייתה ילדה והאב כבר לא קיים קשרים עם המשפחה ועד גיל 3 לא דיברה רוסית.<ref>[http://www.protv.md/stiri/social/ar-fi-avut-o-alta-soarta-fost-sex-simbol-al-uniunii-sovietice.html Ar fi avut o alta soarta]</ref>

גרו הופיע לראשונה בקולנוע בגיל ארבע. באותה תקופה אמה סיימה את מכון גרסימוב לקולנוע (VGIK) ויחד עם ליאנקה בת הארבע התגוררה במעונות המכון. במסדרונות המכון, הבחינו בליאנקה והוצע לה תפקיד בסרט הקצר "אחד", המבוסס על סיפור של ריי ברדבורי. הסרט קיבל מספר גדול של פרסים באירופה כמו גם בפסטיבלים קטנים יותר.

בהתעקשות המפיקים, גרו עבדה תחת שם הבמה ליאנה אילניצקאיה, שם שהבמאים חשו שהוא יותר מתאים לקהל הרוסי. בגיל שש הנחתה גרו תוכנית טלוויזיה לילדים בשם "טיק-טאק". תפקידה העיקרי הראשון היה דמותה של בקי בסרט "נסיכה קטנה" (1997) של הבמאי ולדימיר גרמאטיקוב. על תפקידה בסרט, זכתה בפרס השחקנית הטובה ביותר בפסטיבל הסרטים הבינלאומי לסרטי ילדים במוסקבה של רולן ביקוב, ובפרס השחקנית הטובה ביותר בפסטיבל הקולנוע "אורליונוק".

בשנת 2000 צולמה על ידי הבמאי אולג פוגודין לסרטו "טריומף: יומנו של האדום", סיפור שהדמויות הראשיות הם ילדים, המשחקים במשחקי בוגרים. השחקנית הייתה אז בת 13. אך הסרט נגנז ומעולם לא יצא לאקרנים. בגיל 18, לפני שהתקבלה למחלקת המשחק במכון גרסימוב (בקורס של ולדימיר גרמטיקוב), גרו הפסיקה להשתמש בשם הבמה שלה והחלה לעבוד בתור ליאנקה גרו.<ref>[http://www.maximonline.ru/devushki/znamenitosti/_article/lyanka-gryu/ Лянка Грыу — Знаменитости — Maximonline]</ref>

הקריירה של גרו החלה לפרוח בשנת 2009, כשהופיעה בשני תפקידים ראשיים: בסרט שיבת המוסקטרים, או אוצר הקרדינל מאזארן בבימויו של גאורגי יונגוואלד-חלקביץ', שם גילמה את בתו של ד'ארטניאן, ז'קלין; ובסדרה "ברוויחה", שם גילמה את יבגניה קולשצ'ניצ'נקו - סטודנטית מבית הספר היוקרתי "סיטי". לצורך תפקיד בתו של ד'ארטניאן, בילתה ליאנקה למעלה מחודשיים בהכנות, למדה רכיבה על סוסים וסייף.

בקיץ 2011 לוהקה גרו לתפקיד איירין אדלר בסדרה הרוסית החדשה על הרפתקאותיו של שרלוק הולמס עם איגור פטרנקו בתפקיד הראשי. 

בשנת 2016, גרו ניסתה לפתח קריירה בהוליווד והופיעה בסרט העצמאי האמריקני Impests Monsters בבימויו של נתן קטוצ'י ובסדרת הטלוויזיה של רשת FX, "האמריקאים".<ref>Lyanka Gryu on IMDb</ref> מופיעה בסרטים קצרים שונים בארצות הברית.

==חיים אישיים==
חתונתם של ליאנקה ומיכאיל, 9 ביולי 2010.
גרו נשואה למלחין והבמאי מיכאיל ויינברג (מאז 2010) ולשניים יש בן בשם מקסים (יליד 20 בפברואר 2011). הם מתגוררים בלוס אנג'לס, ארצות הברית.<ref>[http://www.kleo.ru/items/bomond/lyanka_gryu_wedding.shtml Свадьба Лянки Грыу и Михаила Вайнберга: фотоотчёт]</ref><ref>[http://life-star.ru/page/4870 Лянка Грыу показала своего новорождённого малыша (ФОТО)]</ref> היא דוברת אנגלית רהוטה, נוסף לרוסית.

== פילמוגרפיה נבחרת ==

== קישורים חיצוניים ==

* 

* [https://lyanka-griu.livejournal.com/ ליאנקה גרו], באתר LiveJournal

== הערות שוליים ==

קטגוריה:שחקניות רוסיות
קטגוריה:בוגרי המכון לקולנוע על שם גרסימוב
קטגוריה:שחקניות תיאטרון רוסיות
קטגוריה:מוסקבה: אישים
קטגוריה:רוסיות שנולדו ב-1987
קטגוריה:רוסים שנולדו ב-1987
Overcome

Overcome (בעברית: להתגבר) הוא אלבום הבכורה של הזמרת-יוצרת הבריטית אלכסנדרה ברק. האלבום יצא לאור ב-16 באוקטובר 2009 על ידי חברות התקליטים אפיק רקורדס וסייקו מיוזיק.

האלבום הגיע למקום הראשון במצעד האלבומים הבריטי.<ref></ref>

==רקע והפקה==
האלבום הופק על ידי סיימון קאוול, רד וואן וני-יו.<ref></ref> איגוד תעשיית ההקלטות הבריטי העניק לאלבום את תואר הפלטינה הכפולה על מכירות של למעלה מ-800,000 עותקים במדינה, מה שהופך אותו לאלבומה הנמכר ביותר של ברק במדינה.<ref name=":0"></ref><ref name=":1"></ref>

כמה שנים לאחר צאתו, עלה האלבום לרשת הזרמת המדיה ספוטיפיי.<ref></ref>

==רשימת רצועות==

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אירלנד (IRMA)<ref name=":1" />
|פלטינה 2×
|30,000
|-
!בריטניה (BPI)<ref></ref>
|פלטינה 2×
|821,189<ref name=":0" />
|}

== קישורים חיצוניים ==
* 

== הערות שוליים ==

קטגוריה:אלבומי בכורה מ-2009
קטגוריה:אלבומי אלכסנדרה ברק
קטגוריה:אלבומים שהופקו על ידי סטארגייט
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אפיק רקורדס
קטגוריה:אלבומי חברת סייקו מיוזיק
גרנד פרינסס

גרנד פרינסס (באנגלית: Grand Princess, תרגום: נסיכה גדולה) היא אוניית תענוגות, הראשונה בסדרת גרנד, המופעלת על ידי פרינסס קרוזס שהיא חברת בת של קרניבל. היא נבנתה בשנת 1998 על ידי Fincantieri במונפאלקונה, איטליה, בעלות של כ-450 מיליון דולר. היא הייתה ספינת הנוסעים הגדולה והיקרה ביותר שנבנתה אי פעם באותה תקופה. הגרנד פרינסס הייתה ספינת הדגל בצי פרינסס קרוז עד ש-Royal Princess החדשה קיבלה את התואר הזה ביוני 2013.

== עיצוב ==
הגרנד פרינסס היא בעלת עיצוב תפאורה שונה ביחס לספינות אחיות שלה.
גרנד פרינסס ב[[ספליט, קרואטיה ב־7 באוגוסט 2011]]
הגרנד פרינסס היא ספינת האחות של Star Princess ושל ה-Golden Princess. הגרנד פרינסס הייתה התפאורה למשימה בסדרה השנייה של הגרסה הבריטית לתוכנית הריאליטי "The Apprentice".

בגרנד פרינסס תיאטרון גדול, טרקלין מרכזי גדול להופעה, וטרקלין מופע אחורי.

במאי 2011 השלימה גרנד פרינסס את שיפוץ הרציף היבש הנרחב ביותר בתולדות הפרינסס קרוז שכלל שיפוץ והוצאת טרקלין הנוסעים מאחוריה.<ref></ref> זה פתר את הנטייה שלה להפליג בקשת גבוהה, ושיפרה את צריכת הדלק שלה בכ-3% - 4%. הנטייה הגבוהה של החרטום הייתה ייחודית עבור הגרנד פרינסס, ואינה משפיעה על אף אחת מהספינות האחרות של המעמד הגדול (או מחלקות הנגזרות) שכן בניגוד לגרנד פרינסס יש להן סיפוני עליון מאלומיניום. במרץ 2019 עברה הגרנד פרינסס עוד שיפוץ ברציף יבש.

== אירועים ==
=== אירוע לוויתן בשנת 2017 ===
ב־9 באוגוסט 2017, לווייתן גדול-סנפיר נמצא תקוע בקשת הספינה לאחר שעגנה בקטצ'יקן, אלסקה.<ref></ref> הפרינסס קרוז פרסמה הודעה בה נאמר כי "לא ידוע כיצד ומתי זה קרה כיוון שהספינה לא חשה כל השפעה".

=== מגפת הקורונה 2020 ===
במרץ 2020 דווח כי שני נוסעים בשייט הספינה למקסיקו בין 11 ל-21 בפברואר 2020, נדבקו בנגיף הקורונה ואחד מהם מת.<ref></ref><ref name="MercNews0305"></ref> ההודעה הגיעה כשהספינה התקרבה לסן פרנסיסקו ועל סיפונה 3,533 נוסעים (2,422 אורחים ו-1,111 אנשי צוות),<ref name="kron4"></ref> חלקם דיווחו על תסמינים התואמים את המחלה, והספינה הוחזקה בחוף הים על ידי הרשויות.

ספינת נוספת בבעלות פרינסס קרוז הדיימונד פרינסס, חוותה גם את התפרצות המחלה בפברואר 2020, והושמה בהסגר במשך כמעט חודש ביוקוהמה, יפן. לפחות 712 מתוך 3,711 הנוסעים ואנשי הצוות נדבקו בנגיף, 14 מהם מתו.<ref></ref><ref></ref><ref></ref>

== קישורים חיצוניים ==

* 
* [http://www.cruiseserver.net/images/news/news_ps_grand_clipped2_big.jpg תמונה של הגרנד פרינסס יוצאת מפוסט לאודרדייל לאחר שיפוץ]

== הערות שוליים ==

קטגוריה:אוניות נוסעים
קטגוריה:מגפת הקורונה בארצות הברית
נקודת וון דר וול

נקודת וון דר וול (באנגלית: Von der Wall Point) היא לשון יבשה נמוכה מכוסה קרח, בצידו הדרומי של האי ת'רסטון, בארץ אלזוורת' שבאנטארקטיקה.

הלשון בולטת לתוך מצר פיקוק, ופונה לעבר הקצה הצפון-מזרח של האי שרמן.

== היסטוריה ==
=== גילוי ומיפוי הנקודה ===

הנקודה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ג'י. ה. וון דר וול (J.H. Von der Wall), נהג טרקטור ומכונאי במשלחת החקר של ריצ'רד בירד בין השנים 1933–1935.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16123 נקודת וון דר וול] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15579&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת וון דר וול] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=11694 נקודת וון דר וול] באתר marineregions

== הערות שוליים ==

וון דר וול
וון דר וול
Heartbreak on Hold

Heartbreak on Hold (בעברית: שברון לב בהמתנה) הוא אלבום האולפן השני של הזמרת-יוצרת הבריטית אלכסנדרה ברק. האלבום יצא לאור ב-1 ביוני 2012 על ידי חברות התקליטים תקליטי RCA וסייקו מיוזיק.

האלבום הגיע למקום הראשון במצעד האלבומים הבריטי.<ref></ref>

==רקע והפקה==
האלבום הופק על ידי סימפו נימפו, לוקאס סעקון, מיכאל וודס, מייק ספנסר, אוש וילקינסון, ג'ייסון גיל, איבר ליסינסקי, בן אדמס, דייוויד גמסון ופרד פאלקה.<ref></ref> ב-Allmusic קיבל האלבום דירוג של שלושה וחצי כוכבי זהב מתוך חמישה בסך הכול.<ref></ref>

בסמוך לצאתו, עלה האלבום לרשת הזרמת המדיה ספוטיפיי.<ref></ref>

==רשימת רצועות==

==מיקומי שיא==

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
!מקור
|-
! scope="col" | אירלנד
| 1 ביוני 2012
| rowspan="3" |תקליטור • הורדה דיגיטלית
| rowspan="3" |תקליטי RCA • סוני מיוזיק • סייקו מיוזיק
|<ref></ref>
|-
! scope="col" | בריטניה
| 4 ביוני 2012
|<ref></ref>
|-
! scope="col" | אוסטרליה
| 3 באוגוסט 2012
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי אלכסנדרה ברק
קטגוריה:אלבומי חברת סייקו מיוזיק
קטגוריה:אלבומי חברת RCA רקורדס
Christmas Gift

Christmas Gift (בעברית: מתנת חג המולד) הוא המיני-אלבום הראשון של הזמרת-יוצרת הבריטית אלכסנדרה ברק. המיני-אלבום יצא לכבוד חג המולד ב-23 בדצמבר 2012 על ידי חברת התקליטים תקליטי RCA.<ref name=":0"></ref>

==רקע והפקה==
לאחר שהוציאה את אלבום האולפן השני שלה Heartbreak on Hold, החליטה ברק להוציא מיני-אלבום בו תבצע שני שירי חג מולד: "לילה שקט, לילה קדוש", והשיר "Christmas Time" אותו כתבה בעצמה.<ref name=":0" />

בנוסף לכך, היה המיני-אלבום לאלבום האחרון שהוציאה ברק במסגרת החוזה שלה עם תקליטי RCA.

==רשימת רצועות==

== קישורים חיצוניים ==

* [https://www.youtube.com/watch?v=T67X8nbC0Uc Christmas Time] באתר יוטיוב

== הערות שוליים ==

קטגוריה:אלבומי חג המולד מ-2012
קטגוריה:מיני-אלבומי בכורה מ-2012
קטגוריה:אלבומי אלכסנדרה ברק
קטגוריה:מיני-אלבומי חג המולד
קטגוריה:מיני-אלבומי חברת RCA רקורדס
The Truth Is

The Truth Is (בעברית: האמת היא) הוא אלבום האולפן השלישי של הזמרת-יוצרת הבריטית אלכסנדרה ברק. האלבום יצא לאור ב-16 במרץ 2018 על ידי חברת התקליטים דקה. מתוך האלבום יצא הסינגל היחיד "Shadow".

האלבום הגיע למקום השמיני במצעד האלבומים של סקוטלנד.<ref></ref>

==רקע והפקה==
האלבום הופק על ידי פול מיהן, בריאן רולינג וגורדון מילס.<ref></ref> ב-AllMusic זכה האלבום לסיקור מעורב, כאשר דירגו אותו בכשניים וחצי כוכבי זהב מתוך חמישה בסך הכול.<ref></ref> כדי לקדם את האלבום, הוציאה ברק בפברואר 2018 את השיר "Shadow" כסינגל הראשון מתוכו.<ref></ref>

בסמוך לצאתו, עלה האלבום לרשת הזרמת המדיה ספוטיפיי.<ref></ref>

==רשימת רצועות==

==מיקומי שיא==

== קישורים חיצוניים ==

== הערות שוליים ==

קטגוריה:אלבומי אלכסנדרה ברק
ראש בנדן

ראש בנדן (באנגלית: Beneden Head) הוא לשון יבשה, בחוף המערבי של ארץ גרהאם שבאנטארקטיקה.

מדרונותיה של לשון היבשה תלולים ביותר, וגובהה מגיע ל-700 מטרים מעל פני הים.

לשון היבשה מהווה את הצד הצפוני של הכניסה למפרץ אנדוורד.

== היסטוריה ==
=== גילוי ומיפוי לשון היבשה ===

לשון היבשה התגלתה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899), בפיקודו של אדריאן דה ז'רלאש.

=== מקור השם ===

ז'רלאש קרא ללשון היבשה על שמו של אדוארד ואן בנדן (Edouard Van Beneden), נשיא ה-Belgica Commission, ומחבר הדוחות הזואולוגיות של ממצאי המשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1213 ראש בנדן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1161&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש בנדן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בנדן
בנדן
מפרץ איינסוורת' (אנטארקטיקה)

מפרץ איינסוורת (באנגלית: Ainsworth Bay) הוא מפרץ רחב מכוסה קרח, בחוף ג'ורג' החמישי, בארץ ג'ורג' החמישי שבאנטארקטיקה.

רוחבו של המפרץ 8 קילומטרים, והוא ממוקם בין כף בייג' וכף ווב.

== היסטוריה ==
=== גילוי ומיפוי המפרץ ===

המפרץ התגלה על ידי משלחת אוסטרלאסיה לאנטארקטיקה (אשר חקרה את אנטארקטיקה בין השנים 1911–1914) בפיקודו של דאגלס מוסון.

=== מקור השם ===

מוסון קרא למפרץ על שמו של ג'ורג' איינסוורת', חבר במשלחת אוסטרלאסיה לאנטארקטיקה, אשר היה המטאורולוג הראשי של קבוצת החקר לאי מקווארי (חלק ממשלחת החקר האוסטרלאסיתית).

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA435&lpg=PA435&dq=%22Ainsworth+Bay%22+Antarctica&source=bl&ots=qbWGzoP9zb&sig=ACfU3U1tCwlIY3a8Na4OmvUgLomTqJpJVQ&hl=en&sa=X&ved=2ahUKEwingdqIia_oAhUC2qQKHZhMAsM4ChDoATADegQIBxAB#v=onepage&q=%22Ainsworth%20Bay%22%20Antarctica&f=false Sailing Directions (planning Guide) and (enroute) for Antarctica], p. 410</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:154 מפרץ איינסוורת'] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=132&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ איינסוורת'] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Ainsworth_Bay/long.html תחזית מזג אוויר עדכנית ארוכת טווח עבור מפרץ איינסוורת']

== הערות שוליים ==

איינסוורת'
Bang! (אלבום של אניטה)

(בעברית: באנג, "קוֹל נֶפֶץ") הוא אלבום האולפן השלישי של הזמרת-יוצרת הברזילאית אניטה. האלבום יצא לאור ב-13 באוקטובר 2015 על ידי חברת התקליטים וורנר מיוזיק ברזיל. מתוך האלבום יצא הלהיט "Bang", אשר צבר למעלה מ-385 מיליון צפיות ביוטיוב.<ref name=":0"></ref>

האלבום הגיע למקום השלישי במצעד האלבומים שבברזיל.

== רקע והפקה ==
ביולי 2015 הוציאה את השיר "Deixa Ele Sofrer" כסינגל הראשון מתוך האלבום. השיר כבש את פסגת אחד המצעדים שבברזיל,<ref></ref> תוך שזכה בפרס ה-Capricho.<ref></ref> בהמשך, הוציאה את שיר הנושא "Bang" כסינגל השני מתוך האלבום. השיר זכה להצלחה בינלאומית.<ref name=":0" />

בנוסף לכך, אישר איגוד תעשיית ההקלטות הברזילאי כי האלבום נמכר בלמעלה מ-300,000 עותקים במדינה.<ref name=":1" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref name=":1"></ref>
|
|300,000
|}

== קישורים חיצוניים ==

== הערות שוליים ==

קטגוריה:אלבומי אניטה
קטגוריה:אלבומים בפורטוגזית
יוסוף חג'אג'

יוסוף (יוסף) חג'אג (בצרפתית: Youssef Hagège או Youcef Hedjaj; כונה גם: ז'וזה דה סוזה; בצרפתית: José de Suza; נולד ב-1919 - ?) היה מוזיקאי יהודי-תוניסאי שניגן על כל כלי הנגינה, מנצח תזמורת ומלחין של מעל 600 שירים באנגלית, ספרדית, שפות יהודיות וערבית. היה בין חלוצי הז'אנר ה-francarabe ומשך מעריצים רבים שבאו לשמוע אותו בקברט המפורסם El Djazaïr בפריז. כתב את המילים להרבה קלאסיקות כולל Ya Oumi ו-L’Oriental של לין מונטי.

==קישורים חיצוניים==
* [https://www.europeana.eu/en/item/2022055/10851_2DCBF62B_E4CB_4EFA_A802_963D4E2DD3A4 Portrait de Youssef Hagège], באתר europeana.eu

==הערות שוליים==

קטגוריה:זמרים יהודים תוניסאים
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:ילידי 1919
Ritmo Perfeito

Ritmo Perfeito (באנגלית: Perfect Rhythm, ובעברית: קצב מושלם) הוא אלבום האולפן השני של הזמרת-יוצרת הברזילאית אניטה. האלבום יצא לאור ב-3 ביוני 2014 על ידי חברת התקליטים וורנר מיוזיק ברזיל.

האלבום הגיע למקום השני במצעד האלבומים של ברזיל.<ref></ref>

== רקע והפקה ==
האלבום הופק על ידי אומברטו טווארס ומפיקים מוזיקליים נוספים. איגוד תעשיית ההקלטות הברזילאי העניק לאלבום את תואר הזהב על מכירות של למעלה מ-150,000 עותקים במדינה, מה שהופך אותו לאחד מאלבומיה הנמכרים ביותר של אניטה.<ref name=":0" />

בסמוך לצאתו, עלה האלבום לרשת הזרמת המדיה ספוטיפיי.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref name=":0"></ref>
|זהב
|150,000
|}

== קישורים חיצוניים ==

== הערות שוליים ==

קטגוריה:אלבומי אניטה
קטגוריה:אלבומים בפורטוגזית
קטגוריה:אלבומי חברת וורנר מיוזיק גרופ
פושה טי

טרנס לוואר ת'ורנטון (באנגלית: Terrence LeVarr Thornton; נולד ב-13 במאי 1977), ידוע בשם הבמה פושה טי (Pusha T), הוא ראפר, פזמונאי ומנהל מוזיקלי אמריקאי.

== קריירה ==
בתחילת דרכו, זכה פושה טי להכרה כחצי מצמד ההיפ הופ קליפס, לצד אחיו "No Malice", איתו הקים את חברת התקליטים Re-Up רקורדס.<ref></ref> בספטמבר 2010 הודיע ת'ורנטון על חתימתו בחברת התקליטים של קניה וסט GOOD Music, תחת חסותה של חברת דאף ג'אם.<ref></ref> במרץ 2011, הוציא את המיקסטייפ הראשון שלו, Fear of God.<ref></ref>

ב-2013 הוציא את אלבום הבכורה שלו, My Name Is My Name. האלבום הגיע בשיאו למקום השני במצעד אלבומי ה-R&B/היפ-הופ.<ref></ref>

ב-2015 מינה קניה וסט את פושה טי לנשיא חברת GOOD Music.<ref></ref> בהמשך אותה שנה, הוציא את אלבום האולפן השני שלו, King Push – Darkest Before Dawn: The Prelude.<ref></ref>

ב-2018 הוציא את אלבום האולפן השלישי שלו, Daytona.<ref></ref> שהופק על ידי קניה וסט. האלבום זכה לתשבחות ביקורתיות רבות והיה מועמד לפרס גראמי לאלבום הראפ של השנה.<ref></ref>

בשנת 2022 יצא אלבומו הרביעי, It's Almost Dry, שהופק על ידי קניה וסט ופארל ויליאמס.<ref></ref> הוא היה לאלבומו הראשון של פושה טי שהגיע למקום הראשון במצעד הבילבורד 200,<ref name="BB200"></ref> ודורג כאלבום הראפ הטוב ביותר לשנת 2022 על ידי מגזין רולינג סטון.<ref></ref> מתוך האלבום הצליח השיר "Scrape It Off" בהשתתפות ליל עוזי ורט ודון טוליבר, שהגיע ל-20 הראשונים במצעד שירי ה-R&B/היפ-הופ. מאוחר יותר, קיבל האלבום מועמדות לפרס גראמי לאלבום הראפ הטוב ביותר.<ref></ref>

== חיים אישיים ==
פושה טי נולד ב-13 במאי 1977, ברובע הברונקס של העיר ניו יורק, אף על פי שהמשפחה עברה בהמשך להתגורר בוירג'יניה ביץ', שם גדלו הוא ואחיו, ג'ין תורנטון. כנערים, האחים מכרו סמים, ובסופו של דבר, ג'ין גורש מבית הוריהם לאחר שגילו מה הוא עשה.<ref></ref> בשנת 1992 הוא ואחיו החלו את הקריירה המוזיקלית שלהם, והקימו את להקת "קליפס".

== דיסקוגרפיה ==
=== אלבומי אולפן ===
* 2013: My Name Is My Name
* 2015: King Push – Darkest Before Dawn: The Prelude
* 2018: Daytona
* 2022: It's Almost Dry

=== מיני-אלבומים ===
* 2011: Fear of God II: Let Us Pray

=== מיקסטייפים ===
* 2011: Fear of God
* 2013: Wrath of Caine
* 2013: Still Ya Pusha

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:מנהלים מוזיקליים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1977